b'\n_START_ARTICLE_\nHarijai\n_START_PARAGRAPH_\nHarijai (lot. Harii)\xc2\xa0\xe2\x80\x93 senov\xc4\x97s german\xc5\xb3 gentis, minima rom\xc4\x97n\xc5\xb3 istoriko Tacito veikale \xe2\x80\x9eGermanija\xe2\x80\x9c. Tacitas juos priskiria sveb\xc5\xb3 grupei lugijams, kurie gyvena Vyslos baseine. Ra\xc5\xa1o, kad jie \xc5\xbev\xc4\x97ri\xc5\xa1ki, \xc5\xbeiaur\xc5\xabs i\xc5\xa1 prigimties, labai stipr\xc5\xabs ir klastingi. Naudoja juodus skydus, i\xc5\xa1sida\xc5\xbeo k\xc5\xabnus ir rengia kautynes tamsiomis naktimis, Tacitas harij\xc5\xb3 kariaun\xc4\x85 lygina su laidotuvi\xc5\xb3 eisena ir sako, kad \xc5\xa1i prie\xc5\xa1ams sukelia didel\xc4\xaf siaub\xc4\x85. Harijai siejami su skandinav\xc5\xb3 mitologijos laukine med\xc5\xbeiokle bei einherijais.'